ROBOR pare de neoprit. Indicele la trei luni a doborât un nou record, de 2,73%, cea mai mare valoare din ultimii trei ani şi jumătate.

Foto: Shutterstock

Analiştii pun creşterea ROBOR şi pe seama inflaţiei, care a atins un prag de 4,95% în martie. Acum, specialiştii cred că indicele în funcţie de care se calculează majoritatea ratelor românilor ar putea atinge valoarea de 4 la sută, până la sfârşitul anului.

Robor la trei luni este indicatorul principal în funcţie de care se calculează dobânzile variabile la creditele în lei.

Marţi, indicele a crescut la 2,68%.

Nivelul atins miercuri este cel mai mare din 15 octombrie 2014, când a fost 2,77%.

Indicele a crescut accelerat începând din 13 aprilie, când a atins nivelul de 2,07%.

Totodată, valoarea indicelui ROBOR la şase luni a crescut miercuri la 2,87%, cel mai mare nivel din 15 octombrie 2014, când a fost tot 2,87%.

BNR a anunţat, luni, creşterea ratei dobânzii de politică monetară de la 2,25% la 2,50% pe an.

Sursa: Digi24, News.ro